Piga

Una pigaCon a variant pica u peca (d'o latín pīca, en terminolochía dermatolochica efelide d'o griego ἐφηλίς) ye una acumulación pigmentaria de melanina que gosa apareixer en a piel, mes que mes, en gran numero en as personas de fenotipo cutanio claro, en arias concretas d'o cuerpo como pueden estar a cara, os huembros u o peito. En l'Alto Aragón a sobén se dicen per o nombre en deminutivo, "piguetas", cuan son de diametro chicot u se'n troba muitas chuntas en una zona concreta d'a piel (por eixemplo en a cara) fendo-se ansinas una distinción con as que son de mida mes grandiza y se troban anisolatas  que reciben o nombre de pigas.

A predesposición a tener-ne ye chenetica, y s'ha quiesto relacionar-la con a presancia d'una variant d'o chen d'o receptor d'a melanocortina-1, MC1R. Amaneixen con a exposición a lo sol en as personas con a dita variant chenica, en seguindo lo mesmo proceso que en a producción de moreno común en a resta d'as personas.

Apareixen en os ninos, persistindo en a mayoría d'a vida, y se gosan ausudir con os anyos, con tendencia a desapareixer en as personas d'a tercera edat. L'adchectivo que s'aplica en as personas con picas ye "pecatudo"Con a variant "pecotudo", "pecatoso"Con a variant "apigallau" u "pigalloso", u tamién "picuto" u "pecuto", ELCOCK, William Dennis, Algunas afinidades fonéticas entre el aragonés y el bearnés (traducción de l'orichinal de 1938); Xordica Editorial. Zaragoza, 2005. ISBN 978-84-96457-09-5 anque se fa lochico pensar que en as variants dialectals aragonesas que sonorizan as consonants oclusivas xordas intervocalicas i podese estar "pecudo" y "picudo",Variant conoixida en A Buerda (val d'a Cinca, Sobrarbe), en dó que se diz o castellanismo peca (no ye una parola guaire antiga en Sobrarbe, probablement perque sostituye a la forma autoctona "pica" que se documenta en altros lugars d'a comarca), pero encara se i dicen "piquetas" as efelides. u dica "pigudo"Variant que podría conoixer-se, anque ofreix dudas, en a val d'a Fueba (Sobrarbe), en dó que i dicen tamién "piga" y "pigueta", y no pas "pica" y "piqueta". en as zonas en dó que se i diz "piga".

Os animals que presentan pigmentación moteyata tamién se gosa decir que son "pigallaus"Con a variant "apigallau" u "pigaus".

Se veiga tamién
Malla.
Nevus.
Nevus melanocitico.
Viruela.

 Vinclos externos 

Notas

 Referencias 

Categoría:Dermatolochía